paragraph_text: mini|desno|Peugeot 205 Peugeot 205 je automobil francuskog proizvođača automobila Peugeot. Model se je proizvodio od 1983. do 1999. i ukupno je proizvedeno 5,3 milijuna automobila. Automobil je predstavljen 24. veljače 1983., te se smatra automobilom koji je pretvorio tvrtku Peugeot u uspješnu. Peugeot je do tada bio na glasu kao proizvođač velikih limuzina. Korijeni 205-ice leže u Peugeotovom preuzimanju tvrtke Simca 1978. koja je imala potrebna znanja za proizvodnju malih automobila. Ubrzo nakon početka prodaje za malo je izgubio naslov "Europskog automobila godine" od modela Fiat Uno. Postojao je i model GTI koji je imao 90 KS i model GT od 80-ak KS.